Museu de Arte de sa Provìntzia de Nùgoro

Su MAN - Museu de arte de sa provìntzia de Nùgoro est unu museu de Nùgoro. Istòria Su MAN aberit a su pùblicu in su 1999, a intro de un'edifìtziu de sos annos binti chi fiat istadu giai sede de s'Istitutzione provintziale, postu intre sas artèrias de su tzentru istòricu de Nùgoro. Finas a su 2003 est insertadu che a ufìtziu internu de su setore cultura de s'amministratzione provintziale. Su primu nùcleu de sa colletzione naschet de s'acorpamentu de unas cantas regortas pùblicas (Provìntzia, Comuna, Ente provintziale pro su turismu, Càmera de cummèrtziu). S'idea de una pinacoteca provintziale benit isvilupada in presse in unu progetu museale. Sa colletzione s'arricat de achirimentos noos e su traballu s'estendet a su cuntestu territoriale. In su 2004 su museu achirit autonomia gestionale, istruturende·si comente Istitutzione chene personalidade giurìdica, e intrat a fàghere parte de Amaci, s'Assòtziu natzionale de sos museos de arte cuntemporànea. Espositzione Su Museu at organizadu mustras de annotu de artistas italianos e internatzionales cuntemporàneos. Espositzione permanente Sa colletzione de su MAN annoverat pinturas de autores de s'istòria de s'arte sarda, comente a Antonio Ballero, Giuseppe Biasi, Frantziscu Ciusa, Mario Delitala, Carmelo Floris, Maria Lai, Màuru Manca, Antine Nivola, Salvatore Fancello e Giovanni Pintori. Diretores Cristiana Collu (1998 - 2012) Lorenzo Giusti (2012 - 2018) Luigi Fassi (2018 - 2022) Chiara Gatti (2022 - oe) Catàlogos In sos annos su museu at produidu prus de 100 catàlogos, publicados a sa sola o cun àteros editores, e dedicados siat a s'espositzione permanente siat a totu sas temporàneas chi at istrangiadu e ammaniadu. Sa lista de custos catàlogos si podet agatare in su situ web issoro. Riferimentos Ligàmenes esternos Situ ufitziale de su museu, in MAN_Museu d’Arte Provìntzia de Nùgoro. URL consultadu su 29 trìulas 2022 (archiviadu dae s'url originale su 20 ghennàrgiu 2019). (IT) Catàlogos de su MAN, in MAN_Museo d'Arte Provincia di Nuoro. URL consultadu su 29 trìulas 2022.